CELEX: 62010CO0198
Language: el
Date: 2011-09-09 00:00:00
Title: Διάταξη του Δικαστηρίου (έκτο τμήμα) της 9ης Σεπτεμβρίου 2011.#Cassina SpA κατά Alivar Srl και Galliani Host Arredamenti Srl.#Αίτηση για την έκδοση προδικαστικής αποφάσεως: Corte d'appello di Milano - Ιταλία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Βιομηχανική και εμπορική ιδιοκτησία - Οδηγία 98/71/ΕΚ - Noμική προστασία σχεδίων και υποδειγμάτων - Άρθρο 17 - Υποχρέωση σωρεύσεως της προστασίας σχεδίων και υποδειγμάτων με την προστασία του δικαιώματος του δημιουργού - Εθνική νομοθεσία αποκλείουσα την προστασία του δικαιώματος του δημιουργού για τα σχέδια ή υποδείγματα τα οποία ενέπιπταν στον δημόσιο τομέα πριν από την έναρξη ισχύος της.#Υπόθεση C-198/10.

Διάταξη του Δικαστηρίου (έκτο τμήμα) της 9ης Σεπτεμβρίου 2011 – Cassina κατά Alivar και Galliani Host Arredamenti 
      (Υπόθεση C‑198/10)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Βιομηχανική και εμπορική ιδιοκτησία – Οδηγία 98/71/ΕΚ – Νομική προστασία σχεδίων και υποδειγμάτων – Άρθρο 17 – Υποχρέωση σωρεύσεως της προστασίας σχεδίων και υποδειγμάτων με την προστασία του δικαιώματος του δημιουργού – Εθνική ρύθμιση η οποία αποκλείει τη δυνατότητα προστασίας βάσει του δικαιώματος του δημιουργού για τα σχέδια ή υποδείγματα
         που είχαν καταστεί κοινό κτήμα πριν από την έναρξη ισχύος της»
      
      Προσέγγιση των νομοθεσιών – Σχέδια και υποδείγματα – Οδηγία 98/71 – Αρχή της σωρεύσεως της προστασίας σχεδίων και υποδειγμάτων με την προστασία του δικαιώματος του δημιουργού – Εθνική ρύθμιση η οποία αποκλείει, είτε εντελώς είτε εντός των ορίων της προγενέστερης χρήσεως, από την προστασία βάσει του
         δικαιώματος του δημιουργού τα σχέδια ή υποδείγματα που είχαν καταστεί κοινό κτήμα πριν από την έναρξη ισχύος της, έναντι οποιουδήποτε
         τρίτου ο οποίος έχει κατασκευάσει και θέσει σε εμπορία προϊόντα που έχουν παραχθεί σύμφωνα με τα εν λόγω σχέδια ή υποδείγματα
         – Δεν επιτρέπεται (Οδηγία 98/71 του Ευρωπαϊκού Κοινοβουλίου και του Συμβουλίου, άρθρο 17) (βλ. σκέψεις 24-28, 32-34 και διατακτ.)
      
      Αντικείμενο 
      
         
               Αίτηση εκδόσεως προδικαστικής αποφάσεως – Corte d’Appello di Milano – Ερμηνεία των άρθρων 17 και 19 της οδηγίας 98/71/ΕΚ του
                  Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για τη νομική προστασία σχεδίων και υποδειγμάτων – Εθνική
                  ρύθμιση που μετέφερε την οδηγία στην εσωτερική έννομη τάξη θεσπίζοντας την προστασία των σχεδίων και των υποδειγμάτων βάσει
                  του δικαιώματος του δημιουργού – Ζήτημα κατά πόσον τα κράτη μέλη έχουν την ευχέρεια να διευρύνουν τις προϋποθέσεις χορηγήσεως
                  της εν λόγω προστασίας 
               
            Διατακτικό 
      Το άρθρο 17 της οδηγίας 98/71/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για τη νομική προστασία
         σχεδίων και υποδειγμάτων, έχει την έννοια ότι απαγορεύει ρύθμιση κράτους μέλους η οποία αποκλείει, είτε πλήρως είτε εντός
         των ορίων της προγενέστερης χρήσεως, από την προβλεπόμενη κατά το εθνικό δίκαιο προστασία του δικαιώματος του δημιουργού τα
         σχέδια και υποδείγματα που είχαν καταστεί κοινό κτήμα πριν από την ημερομηνία ενάρξεως της ισχύος της ρυθμίσεως αυτής, έναντι
         κάθε τρίτου ο οποίος ήδη παρήγαγε και/ή έθεσε σε εμπορία στην ημεδαπή προϊόντα κατασκευασμένα σύμφωνα με τα εν λόγω σχέδια
         ή υποδείγματα πριν από την ως  άνω ημερομηνία.